DELICIOUS IN DUNGEON
Nagpasiya ang grupo nina Laios na bumalik sa itaas.
Ayokong mawala kayo sa 'kin!
Kayong lahat…
Napatunayan ang katibayan ng pagsasama nila.
Kani-kanina lang…
Gising ka na ba?
Masama pa ba ang pakiramdam mo?
Mukhang magaling ka na.
Kulang ang dugo mo kaya binigyan kita ng dugo ng kambing.
Pero di akma 'yon.
Kailangan mo nang bumalik sa bayan.
Kung nanatili kang patay sa tubig, naging pain ka na sana ngayon.
Dapat mong pasalamatan ang sinumang nagligtas sa 'yo.
Sa tingin mo si…
Kuro!
Kilala ko ang mga amoy na 'to.
Isang engkantada, isang taong matangkad, isang taong maliit, at isang duwende.
Sila rin 'yong kumuha ng kayamanan natin.
Sila rin ang pinaghihinalaan ko!
Kailangan mo akong bayaran sa pagbuhay muli sa 'yo.
Ang kambing na lang ang bayaran mo.
Tama, naaalala ko na.
Inatake kami ng mga Taong-Isda at…
Namatay pala kami ulit.
Puwede na 'to.
Mga manlalakbay ba sila?
Ikaw ba…
Ano?
Wala.
Tara na, Namari.
Opo, susunod na.
Pati duwende pinagnanasaan mo?
Wala ka talagang pinipili.
Di naman ako namimili ng kaibigan base sa kung gaano sila katangkad.
Gano'n ba?
Wala na ang mga panustos natin!
Ninakaw na naman siguro nila!
Pagkain.
Mga walang-hiya sila!
Na naman.
Kinuha nila ang pagkain pero iniwan 'yong pera natin?
Baka naubos na ang baon nila.
Nakakainis.
Kailangan natin silang pagsabihan.
Ano'ng gagawin natin, Kabru?
Wala na tayong magagawa.
Bumalik na tayo sa bayan.
Ano? Seryoso?
Na hindi pa natin nahuhuli ang mga magnanakaw?
Wala na tayong mga panustos, kaya di na tayo puwedeng magpatuloy.
Aminin na nating hindi pa tayo mahusay.
Gaya ng sabi nila,
magpasalamat na lang tayo na buhay pa tayo.
Kung 'yan ang pasiya mo, Kabru, sang-ayon ako.
Ako rin.
Kung mangangako kang hahabulin pa rin natin ang mga magnanakaw,
susunod ako sa 'yo.
Pangako 'yan, Rin.
Susunod si Kuro kay Mickbell.
Walang-wala na tayo pagkatapos ng paglalakbay na 'to.
Nagiging mahamog na.
Mag-ingat kayo…
Di normal na hamog 'to.
Halimaw kaya ang may gawa nito?
Isang Taong-Isda?
Saan sila nanggaling?
Buwisit. Kailangan kong lumaban.
Hayan na!
Ang paghawak niya ng palakol, parang may hinahampas siyang…
Alam na alam ko 'to.
Heto na.
Ito…
Shh!
Ayos ka lang. Huminahon ka.
Daya, ako 'to.
Isang mahikang ilusyon ang hamog na 'to.
Si Kuro siguro 'yong nalilito at nakalabas ang sandata.
At si Holm 'yong nakatayong nakatulala.
Di siya makagalaw kapag maraming nangyayari sa paligid.
At siguradong si Mick 'yong tumakbo kanina.
Ang ibig sabihin nito, ang pinakamalaking banta rito ay si…
Rin.
Gaya ng kinakatakutan ko, nag-oorasyon siya.
Kayang-kaya niya kaming gawing abo.
Ang paraan lang para matiwasay maudlot ang orasyon ng isang salamangkero ay…
Rinsha.
Nakikita mo ba? Isa 'tong ilusyon.
Sayang lang nasa anyong halimaw siya.
Ngayon, paano natin aalisin 'tong ilusyong hamog?
Hindi ito.
Hindi aatakeng may dalang sandata ang naghasik ng mahika.
Manonood lang sila sa malayo.
'Yon!
Ano?
Nahuli mo kami.
Suko na kami.
Pakawalan mo siya, puwede ba?
Ang mga taong 'to…
Sila 'yong mga tagakuha ng bangkay na nakasalubong natin sa itaas na palapag!
Di lang pagkakataon ang pagkikita natin ulit, di ba?
Sinusundan n'yo kami, ano?
Ano'ng ibig mong sabihin?
Mas malaki ang bayad sa pagkuha ng labi sa mas mababang palapag,
salamat sa binabayad ng Isla.
Desidido tayong bawiin ang mga ninakaw sa 'tin
at pumasok tayo sa palapag nang di pa tayo handa.
Kailangan lang nila tayong sundan
para makakuha ng bangkay na mas mahal ang bayad.
Gano'n pala.
Nakakainis.
Pero masyado lang kayong mabagal.
No'ng matagpuan n'yo kami, binuhay na kami uli
at pabalik na kami sa itaas.
Atat na atat na kayo kaya gumawa kayo ng paraan.
Gumamit kayo ng mahika para pag-awayin kami.
Tama ka, pero hindi naman sa gano'n.
Sa totoo lang, mas maganda kung naabutan n'yo ang mga magnanakaw
at nakikipaglaban kayo at nakikipagpatayan sa kanila.
Pero nakakadismaya.
Di namin naisip na madali lang pala kayong mapapatay ng mga halimaw.
Ikaw…
Malaking kasalanan ang pagnanakaw at pag-atake sa mga kapwa-manlalakbay.
Iuulat ko 'to sa Panginoon ng Isla.
Kung magkasundo na lang kaya tayo?
Malaking kawalan ang bumalik na walang dala.
Patay na rin ang dalawang kasamahan namin.
Dalhin n'yo sila sa opisina ng muling pagkabuhay.
Malaki-laking halaga ang makukuha n'yo diyan.
Nawalan lang sila ng malay.
Tatayo akong saksi na inatake sila ng mga Taong-Isda.
At ang bahagi namin…
Tingnan natin, mga 40…
Hindi, puwede na'ng 30 porsiyento.
Ano sa tingin mo?
Di na masama 'yon para sa 'yo.
Sige. Sang-ayon ako.
Kabru…
Hangal ka!
Di na ako nagulat.
'Yan ang Kabru namin!
Madali lang talaga patayin ang tao.
Mapa-taong matangkad, duwende, o lamang-lupa man,
pare-pareho silang may kahinaan.
Pati ang mga galaw nila, pare-pareho.
Kung katulad lang nila ang mga halimaw, mas madali lang sana.
Kuro, puwede mo bang hanapin si Mick?
Woof!
Kabru.
Ano'ng gagawin natin sa kaniya?
Pakawalan n'yo ako.
Wala naman akong ginawa.
Wala kang pakialam sa pag-alis ng sumpa sa piitan
o sa pagpatay ng mga halimaw.
Parami nang parami ang mga taong nagkakapera
sa pagnanakaw sa iba.
Kung gano'n, maraming mabubuting tao ang aalis sa Isla.
Kaya di ko mapapatawad ang mga katulad mo.
Pakiusap, 'wag.
Kabru.
Pasensiya na sa nangyari kanina.
'Yon lang ang naisip kong gawin.
Ano ba'ng sinasabi mo?
Ewan ko at ayokong alamin.
Mabuti naman.
Naiinip na 'ko, at hindi rin tayo umuusad.
Tama ka.
At dito tayo dinala niyan.
Nakakainis.
Puwede bang palakasin mo naman ang loob ko paminsan-minsan?
Di naman kailangang itago pa 'yan.
Ito ang katotohanan ng ating kakayahan.
Isang negosyo lang ang tingin ng Panginoon ng Isla sa piitan.
Kahit maubos na ang lahat ng kayamanan,
makikinabang pa rin siya sa mga balat at buto ng mga halimaw.
Pero sa totoo lang, wala nang papasok sa piitan
kapag nasaliksik na 'to nang husto.
Dahil sa wala nang puwedeng pagkikitaan dito
o di na mapupukaw nito ang hangaring maglakbay.
Paunti nang paunti ang pupunta rito.
Lalabas ang mga halimaw sa piitan at aatakihin ang mga mamamayan.
'Yan ang dahilan kung bakit maraming sityo ang nasira.
Kailangan nating ipawalambisa agad ang sumpa sa piitan.
Walang lugar para sa mga halimaw o piitan ang mundong ito.
Oo.
Gutom na ako.
Nakakagutom mabuhay muli, 'no?
Kabru!
Maraming mahalagang dala ang mga taong 'yon!
Sige.
Kunin mo ang pagkain nila, pero itapon ang mga natira sa lawa.
Ano? Seryoso ka ba?
Kung kukunin pa natin ang ibang kagamitan,
ano'ng pinagkaiba natin sa kanila?
Pagkatapos, kumain muna tayo nang kaunti.
-Mabuti 'yon. -Mabuti 'yon.
PANUSTOS NG MGA MANLALAKBAY INASINANG KARNE
TINAPAY, ALAK, MANI AT PINATUYONG PRUTAS
-Kain na! -Kain na!
Ang sarap!
Masasarap ang kinakain nila.
Maganda ang kita ng mga tagakuha ng bangkay, ano?
Lalong-lalo na kung sila mismo ang pumapatay at nagdadala pabalik.
Di ba 'yon malalaman ng Panginoon ng Isla?
May pamamaraan sa pagkuha ng pabuya sa Isla.
Mukhang mautak sila at nakakalusot sila ro'n.
O baka may kasabwat sila na ibang grupo na di natin alam.
Ang bulok talaga ng sistema.
Sa huli, naghuhukay sila ng sarili nilang libingan.
Ipapaalam mo ba sa Panginoon ng Isla?
Duda akong magbibigay ng magandang solusyon ang Panginoon.
Mas masama lang ang mangyayari sa mga baguhan tulad ni Doni.
Sana lang tumaba nang husto hanggang pumutok
ang hangal na Panginoon na 'yon.
E di, papasukin tayo ng mga engkantado.
Kailangan pa rin natin siya bilang proteksiyon.
Gayon pa man, isang taong matangkad, isang duwende,
isang taong maliit, at isang engkantada, ano?
Tungkol saan ba 'to?
Ang grupo na nagbigay sa 'tin ng mahikang panlaban sa multo.
Ibig mong sabihin 'yong mga magnanakaw ng kayamanan?
Magnanakaw ng pagkain.
Wala masyadong grupong may kasamang engkantada.
Makikilala natin sila pag isa-isahin natin ang lahat.
Sina Doni at Fionil kaya 'yon?
Mahirap isipin na makikipagsapalaran sila sa pangatlong palapag sa ibaba.
At sa tingin ko, kakaiba na apat lang sila sa grupo.
Parang masyado silang pabaya.
Rin, Holm.
May napapansin ba kayo sa mahikang panlaban sa multo na 'to?
Suot mo pa rin 'yan?
Ebidensiya 'to.
Di ako pamilyar sa mga ganiyang klaseng mahika.
Patingin nga.
Parang gawa ng isang matalinong estudyante.
Mukhang galing mismo sa libro.
At parang di sanay ang gumawa nito.
Baka nga galing pa sa isang eskuwelahan sa mahika.
Pare-pareho ang mga mahika ng lahat ng mga nakatapos.
At walang dudang gawa 'to ng isang engkantada.
Eskuwelahan ng mahika…
Eskuwelahan ng mahika, 'ka mo?
Napapaisip ako rito.
Ano? Ano 'yon?
May kutob ako sa kung kaninong grupo 'to.
Hula lang 'to,
pero matutuwa ako pag tama ako.
Sabihin mo na. Itigil mo na 'yan.
E,
sa tingin ko grupo 'to ng magkapatid na Touden.
Touden? 'Yong dalawang 'yon?
Parang hindi kriminal ang tingin ko sa kanila.
Ano'ng basehan mo?
Unang-una, kung tama ang alaala ko, nakapagtapos sa eskuwelahan ng mahika
ang kapatid na babae.
Pero isang engkantada ang nag-orasyon ng mahikang panlaban sa multo.
At matatangkad ang magkapatid na 'yon.
Sandali lang, patapusin n'yo muna 'ko.
Malapit ang engkantada sa kapatid na babae,
na parang magkababata sila.
Kaya naisip ko na sa iisang eskuwelahan sila nag-aral.
Bibihira ang mga nakapagtapos sa gawing 'to,
lalo na kung isa kang engkantanda.
Mukhang posible 'yon.
Pero di sapat 'yon.
At saka, isang taong matangkad lang ang naamoy ni Kuro.
Kung magkapatid sila, sana dalawa ang naamoy niya.
Sinasabi mo bang 'yon ang dahilan kung bakit maliit lang ang grupo nila?
Tama! Nawala ang isa sa magkapatid,
at mayroong di pagkakaunawaan sa grupo tungkol sa pagligtas sa kaniya.
'Yon ang naisip ko dahil nakasalubong natin
ang isa sa dati nilang miyembro.
Bago pa nito, nag-away na sila tungkol sa layunin at kita.
At baka dahil dito, umalis ang iba sa kanila.
Dahil sa pagkadesperado, nauwi sila sa pagnanakaw ng kayamanan at pagkain.
-Nakukumbinsi mo na ako. -Di ba?
Pero Kuro, sabi mo may naamoy ka ring isang duwende.
Oo. Malakas na amoy ng duwende.
Kakaiba 'yon.
Bakit mayro'n pa silang isang duwende?
Baka kumuha sila ng isa pa.
Sino pa ang kasama sa grupo nila?
Tingnan natin.
Si Laios at Falin ang mga matatangkad,
at siguro si Shuro, isang taga-Silangan.
Nandiyan si Namari, ang duwendeng nakita natin kanina,
at Marcille, ang engkantada.
Parang Chilchuck o anuman ang pangalan ng taong maliit.
Kung ipapalagay natin na grupo 'to ng magkapatid na Touden,
umalis ang isa sa magkapatid, gano'n din si Shuro at Namari.
At may sumama pang isang duwende sa kanila, sa tingin ko.
Gano'n na nga. Si Namari pala 'yong babae kanina.
May alam ka ba tungkol sa kaniya, Daya?
Sa pangalan lang.
Sikat siya.
Nag-iisang anak siya ng isang taong tinatawag na "Mangangalakal ng Armas."
"Mangangalakal ng Armas"?
Dati niyang hawak ang pangangalakal ng armas sa Isla.
Pero isang araw, natuklasan siyang nagnakaw ng pera at naglaho.
Sabi nila, siya ang dahilan kung bakit
masama ang tingin ng Panginoon ng Isla sa mga duwende ngayon.
Maraming duwendeng nagdusa dahil sa kaniya.
Pati ako.
Walang matinong duwende ang gustong sumunod sa mga yapak niya.
Kaya baka di siya isang matinong duwende.
Matapang ang nahagip kong amoy.
May alam ako tungkol sa Chilchuck na 'to.
Medyo may edad na rin siya,
pero pakiramdam niya siya ang kumakatawan sa lahat ng taong maliit sa islang 'to.
Sakim siyang tao na nagpupumilit na idaan ang mga kontrata sa samahan
at ang pagbabayad sa tagapamagitan.
Ayokong makialam diyan, kaya umiiwas ako.
Kasi kung malalaman niyang kumuha ako ng isang Kobold,
siguradong magagalit 'yon.
Ayaw mong mangyari 'yon, di ba?
Gusto mo na tuloy-tuloy kitang kukunin, di ba?
Si Mick ang nagpapakain sa 'kin.
Mabuting amo si Mick.
Tiyak marami siyang pinapagawa para sa maliit na sahod.
Holm, 'wag kang manghusga nang ganiyan.
Rin, tagaroon lang sa inyo ang taong matangkad na taga-Silangan.
Baka magkakilala pa nga kayo, e.
Pakiusap.
'Wag mo kaming pagsamahin dahil pareho kaming taga-Silangan.
Depende sa rehiyon, magkaiba ang wika namin.
At di galing sa isla namin ang pangalang Shuro.
Mukhang may alam ako sa kaniya.
Lagi siyang nag-iisa no'ng nasa grupo pa siya ng mga Touden.
Pumunta siya sa Isla kasama ang ilang mga taga-Silangan,
at mag-isang sumama sa grupo ng mga Touden.
Pinaramdam niya na di siya pangkaraniwang tao,
at parang naglalakbay lang siya sa piitan para subukan ang kakayahan niya.
Pero umalis din siya sa grupo, ano?
Parang di siya isang taong naghahangad ng gantimpala o panganib.
Posible kayang umalis na ang magkapatid, at naiwan siya sa grupo?
Hindi, imposible 'yon.
Kabru, nakakabalisa na naaalala mo ang mga detalye tungkol sa mga tao.
Bakit parang sabik na sabik ka?
Dahil masaya 'to. Nakakasabik talaga.
Maraming tao sa islang 'to, may kaniyang-kaniyang motibo bawat isa.
Pero pag nagkasalubong ang iba-iba nilang kilos,
may nagaganap na makasaysayang pangyayari na kabilang ang maraming tao.
Akala ko isa lang 'tong normal na pagnanakaw,
pero ramdam kong may mangyayaring kasiya-siya.
Sana nga grupo ng magkapatid na Touden ang mga taong 'to.
Dahil matagal ko nang
gustong makita ang tunay nilang pagkatao.
May galit ka ba sa kanila o ano?
Wala naman silang kasalanan sa 'kin.
Noong una, kumita ng malaki si Laios sa isang grupong naghahanap ng ginto.
Pero binabahagi niya ang karamihan ng kaniyang kita
sa mga kasamahan na di makapasok sa piitan dahil sa sakit o pinsala.
Napakadakila niya.
Oo, nakakaantig ng puso.
Pero di lang 'yon.
Matagal nang gumaling ang mga kasama niya, pero kinukuha pa rin nila ang pera.
Sa huli, di sila bumalik sa paglalakbay
at nagpapalusot na lang ngayon ng mga paninda sa Isla.
"Ibibigay ko ang lahat sa sinuman makakalupig sa panginoon ng piitan."
'Yon yata ang sinabi ng isang malahari sa bayang 'to.
Makuha mo man ang lahat o hindi,
isang pamana mismo ang piitan na iniwan ng mga sinaunang engkantado.
Natitiyak ko na mayroon itong mahalagang kapangyarihan.
Kaya dapat di 'to mahuhulog sa kamay ng magkapatid na 'yon.
Di sila mga santo.
Wala lang silang pakialam sa tao.
Katulad ng Panginoon ng Isla.
Alam namin 'yan, Kabru.
Naniniwala kami na ikaw lang ang nararapat.
Ikaw lang ang makakapagpaalis sa hangal na Panginoong 'yon.
Pero kung nahihirapan ka pa rin sa mga halimaw rito,
malayo-layo ka pa ro'n.
Tama ka.
Kung gano'n, tara na ba maya-maya?
Sana makakabalik tayo nang walang problema.
Uy! Muntik na ako!
Patalim na Isda!
Huwag n'yo silang pansinin!
Tingnan n'yo ang dinadaanan n'yo!
Isang Kraken? Hindi, isang Ahas-Dagat!
Rin! Ingat!
Orasyon…
Holm!
Di ko siya puwedeng tawagin sa sitwasyong 'to!
Di natin alam kung ano'ng sasama!
'Wag kang mataranta.
Gumawa ka ng paraan, Kabru.
Di naman komplikado ang kilos ng nilalang na 'to.
Masdan ang galaw nito, at puntiryahin ang ugat sa leeg.
Sandali, nasaan ang ugat nito sa leeg?
Tumabi ka riyan.
Tade!
Ito na!
Senyorito, ikaw na'ng bahala!
Senyorito!
Ang galing n'on.
Nasira ba ang baluti mo?
Hindi.
Pagod ka na siguro.
Gusto mo bang kumain?
Hindi. Magpapatuloy na tayo.
Ano'ng gagawin natin sa Senyorito?
Baliw na baliw siya sa taga-Hilagang babaeng 'yon.
Gutom na si Tade.
Kabru, nasaktan ka ba?
Magbabago tayo ng plano.
Masarap siguro 'tong iluto sa labanos!
-Kalokohan. -Sandali lang.
Iniligtas mo ako kanina. Salamat.
Ako si Kabru.
Puwede bang malaman ang mga pangalan n'yo?
Wala 'yon.
Napadaan lang kami.
Kung di ako nagkakamali,
may hinahanap kang babae.
May alam ka ba?
Tama nga ang naisip ko. Nakikiramay ako.
Baka puwede kitang tulungan
sa paghahanap mo kay Falin Touden.
Tumigil ka, Kuro!
Di ba sabi ko sa 'yo 'wag kang ganiyan?
Nakakatakot!
Ano ba'ng nangyari sa 'yo?
At sa gayon, nagpasiya si Kabru at mga kasamahan niya
na magpapatuloy muli sa paglalakbay sa piitan.
NGAYON
Bumalik tayo kay Laios at mga kasamahan niya,
dalawang araw na'ng lumipas mula no'ng napasiya silang bumalik.
Walang lagusan.
Wala na namang lagusan.
Gutom na gutom na 'ko.
Pagod na pagod na 'ko.
Uhaw na uhaw ako.
Naliligaw sila at nasa panganib ang buhay.
Tagapagsalin ng subtitle: Andrew Jan Novera